
Kosztolányi Dezső 


Mély éjeken... 


Mély éjeken hányszor nézlek, te Térkép, 
hogy sistereg fehéren künn a hó. 
Így rohanok egy pirinyó vasúton, 
s ringat tovább egy pirinyó hajó. 
Festéktócsádon, a lilán, a zöldön, 


csavargó én, dalolva utazom. 
Járok japán, olasz és muszka földön, 
síró vízen és sívó szárazon. 
Távolságok és sínek gombolyagja, 
ölembe gombolyul a messzeség. 
Hipp, itt a vízen, hopp, most ott a földön, 
hipp-hopp valóra válnak a mesék. 
Megszínesül a lázamtól a karton, 
zászlók feszülnek ki a sárga parton. 
Az óceánon vezetem a tollam, 
azt mondom csöndben: itten nyugalom van, 
sápadva mondom, hol kékebb a festék: 
itt viharoktól vemhesek az esték, 
és tollammal, ha nem lát senki-senki, 
a festett vízből hínárt emelek ki. 
Az ablakon fehért fehérre hímez 
a fagy, akár egy kínai leány. 
Apám szivarja füstölög az útra, 
és nesztelenül iszom a teám. 
A villanyunk — Aeguator napja — lángol, 
a kis vasút is mintha zengene. 
A mély s a messze egy ütemre lüktet, 
és zúgni kezd a térkép tengere. 

Teadélutánt rendezett az őrsünk. Teát 
ugyan senki nem ivott. Rá se bírunk nézni 
már. Ádám Eta nagymamája legalább öt li- 
ter teát megitat velünk, amikor szamovár- 
klubba megyünk hozzájuk. Én például ha ki- 
mondok egy mondatot oroszul, máris teaízt 
érzek a torkomban. De kibírom. Főleg azért, 
mert még nem sok mondatot tudok. Ami 
nagy szerencse, mert így továbbra is naponta 
járok a szamovár-klubba, vagyis Etáékhoz. 
A többiek lemorzsolódtak. Ugyhogy kár volt 
irigykednem rájuk. 

Az őrsi teadélutánon azért mégis volt tea, 
de csak a szülők itták. A szülőket is meghív- 
tuk. Így legalább volt kivel táncolni a lányok- 
nak. Mert a fiúk nem akartak táncolni, még 
Hejjes Tamás se. Pedig ő balettiskolába is 
jár, nemcsak a rendesbe. Kérdeztük is, hogy 

Koltai Éva rajza 

mi baja? Azt mondta, ő színpadra termett. 
Ezt nem magától találta ki, hanem a mamá- 
jától hallotta. De elhitte neki rögtön, és most 
már ő is terjeszti. Egyszer szerepelt is a kerü- 
leti művelődési házban. Ő volt az első egér 
abban a meserészletben, amit előadtak. Ösz- 
szesen kilenc egér volt. Nem lehetett tudni 
melyik az első, mert teljesen egyformák vol- 
tak. Amikor az előadás végén egyenként meg- 
hajoltak, mi mindegyiknek nagyon tapsol- 
tunk. Mert hátha éppen az a Hejjes! Aztán 
mégse tetszett neki a dolog. Azt mondta, mi- 
ért tapsoltunk a második egérnek?! Az az ő 
legnagyobb ellensége. Most is elébe állt szán- 
dékosan, azért nem tudott elég szépet ugra- 
ni. Így tudtuk meg, hogy Hejjes ugróegér, 
nemcsak olyan egyszerű, mint amit a speizból 
ismernek az emberek. 


De a teadélutánon nem akart táncolni 
egyáltalán. Azt mondta, az neki olyan, mint 
másnak a számtandolgozat, fogalmazás, bár- 
miféle házifeladat. Nekem nagyon tetszett ez 
a magyarázat. A lányoknak egyáltalán nem. 
Igaz, nem is én akartam táncolni Hejjessel, 
hanem ők. 

A lányok nagyon másmilyenek voltak, mint 
máskor. Ők azt akarták eleinte, hogy le- 

en inkább jelmezbál. De a fiúk nem akar- 
ták. Szavaztunk. Mindig szavazunk, amikor 
csak találunk rá okot. Most a fiúk győztek. 
Könnyű volt. Mi kilencen vagyunk. A lányok 
hárman. Igaz, ők viszont nem tartották be, 
amit szavazással eldöntöttünk. Mert kicsit 
azért úgy öltöztek, mintha jelmezbál lenne 
mégis. Például répanadrágban jöttek: három 
leveszöldség! És Göndör Mari külön hajat 
is tűzött a rendes hajába. Fonott kalácsra 
hasonlított a különhaj, Mari nagyon csúnya 
lett tőle. Pedig éppen szép akart lenni, azért 
lopta el a nővérétől mára. A nővére fodrász- 
tanuló. Mari is fodrásznak készül. Már tud 
is néhány szakkifejezést. Például azt, hogy 
vendéghaj. Így hívják az ilyen hajat, ami 
most a fején van, máskor meg a fiókban. 

Göndör Mari bátor is lett a vendéghajtól, 
nemcsak csúnya. Odaállt Hejjes elé. Megha- 
jolt, és kihirdette : 

— Hölgyválasz! 8 

Hejjes csak legyintett. És ott hagyta Marit 
a terem közepén. Mari nagyon mérges lett 
és azt mondta neki: 

— Te Hejjes! Te kész helyesírási hiba 
vagy... 

Mindenki nevetett rajta. Úgyhogy Hejjes 
el is bujdosott. Kiment a folyosóra, ahol tisz- 


ta sötétség volt. Mert megígértük az igazgató 
bácsinak, hogy takarékoskodunk a villannyal. 
Ha már ilyen felfordulást csinálunk különben. 

Göndör Marit a Nagyfőnök kérte táncra. 
Természetesen őt is meghívtuk, még szeren- 
cse! Mert a szülői munkaközösség egymással 
táncolt főleg. Ugyhogy Kriván Kati egyma- 
gában ropta. Ádám Eta is. Táncolhattak volna 
együtt is. De azt mondták, párba állni olyan 
gyerekes. 

Én átmentem a kémiaszertárba. A mara- 
dék szülői munkaközösség ott készítette a 
szendvicseket. Jelentkeztem, hogy segíteni 
szeretnék. Nagyon megörültek, sorba csókol- 
gattak; erről nem volt szó. Ádám Eta ma- 
mája kötényt adott rám és bekötötte kendővel 
a fejem. Ez kedves volt tőle, bár nem volt 
semmi értelme. Részben mert már úgyis ké- 
szen voltak a szendvicsek. Részben mert Hej- 
jes leselkedett az ajtóban. Gondoltam, csú- 
folni akar majd biztosan. 

De nem jól tudtam. Mert csak ijeszteni 
akart. Elbújt a sötét folyosón egy ablakmé- 
lyedésbe. Úgy tervezte, hogy a nyakamba ug- 
rik nagy ordítással, és lerántja a kendőmet. 
Meg is tette. Csak véletlenül a szülői munka- 
közösség nyakába ugrott, mert rajta is éppen 
olyan szerelés volt, mint énrajtam. Plusz egy 
szendvicsestál. 


FEBRUÁR Teadélutánt rendeztünk. Hejjes 
Tamás műsort is adott. Bebizonyította, hogy 
civilben még jobban tud ugrani, mintha egér 
színpadon. De nem örült a sikernek. Inkább 
szégyellte magát. De annyira, hogy szégye- 
nében hat szendvicset evett meg. Pedig négy 
volt csak az átlag. 


Gyurkovics Tibor: NÉVIKE 


Február 4. Johanna 
Február 8. Aranka 


Február 13. Ella 
Február 14. Bálint 

ebruár 26. Edina 


mintha mindig álmok után rohanna 
— ne lobbanjon ötpercenként haragra! 
tüllruhában lesz ma? 


gomblyukában kivirít a jácint 

Izgalmas könyv volt. Nagysze- 
rű. Scott kapitányról szólt, aki 
. felfedezte a Déli-sarkot. 

Azt hinné az ember — Dél 
.— az meleg. 

Nahát, a Déli-sarkon olyan 
" hideg van, hogy meg lehet 
. fagyni. Sőt, meg kell fagyni, ha 
. piszkosul be nem öltözik va- 
. laki. Annyi meleg holmit kell 
. az embernek magával vinni, 
. amennyit csak elbír. 
De még az se minden, mert 
" avval a sok cuccal menni kell, 
: belea világba, szembe a széllel, 
. és az sem közönséges, ami ott 
. fúj: az északinál is északibb — 
. a Déli-sarkon. Ahol még akkor 
. nem járt soha senki. Sehol egy 
. lélek, esik a hó. Vakít. Térdig 
a hóban menetel az expedíció. 
. Abban a hóban semmi nyom. 

Csak utánuk. A bakancsuké. 
. Vagy a sítalpuké. Soknak meg- 
. fagy a lába. Van, aki már alig 
vonszolja magát. De muszáj. El- 
jutni a célig. Kitűzni a zászlót 
. a sarkon. Mennek. Elöl a kapi- 
. tány. 

. — Mieza csend? Felnéztem. 
A pad alatt a Déli-sark, a 
. középső sor padja előtt Sári 
. néni. Most hagyta abba a ma- 
gyarázatot. Befejezte. Kivár. 

Ilyenkor mindig. És a kis csend 
. után, ahogyan szokása volt, 
. megszólalt: 

. — — Van kérdésetek? 

Persze hogy volt. És nem- 
. csak kérdés. Mindenki akart 
. valamit mondani. Hozzászólni. 


Majd kiestek a padból: Sárika 
néni így. . . Sárika néni úgy. . . 

Majmok, gondoltam, még 
majd kiesik a karjuk. Úgy nyúj- 


tózkodnak. Mind szerepelni 
akar. Megmutatni, milyen okos. 

Én is — szerettem volna. De 
hogy? Más, ha magyaróra, vagy 
mondjuk történelem... De 
fizika? Egykarú, kétkarú eme- 
lők, a súly, a tömeg, az erő. 
Hogy mikor kisebb és mikor 
nagyobb, és mitől és hogy hány- 
féle létezik, hol mindenhol mű- 
ködik. 

Nyújtózkodtak, majd kies- 
tek a padból: 

— A téren a libikóka. 

— Daruk, építkezéseknél, 
lépegető exkavátor, turbina. 

— Szélmalom, vízimalom. 

És Bütyök az ablak melletti 
padsorból: 

— Kakasviadal. Ha úgy ug- 
rálunk, mint a kakasok. Fél lá- 
bon szoktunk, karba tett kéz- 
zel, könyökkel meg-megbökjük 
egymást. Az nyer, akisúlyosabb. 

— Nem biztos — kiabáltak 
—, attól is függ, hogy honnan, 
melyik pontra hat az erő! 

Izgultak, heveskedtek, Sári 
néni nem szólt közbe. Hadd vi- 
tázzanak. De nagyon figyelt, az 
látszott. Néha kicsit biccentett 
a fejével. Ha okosat szólt valaki. 
Nála ez nagy elismerés jele volt. 
Ritkán osztotta. Törték is érte 
magukat: 

— Húzó-feszítőerő, az ellen- 
tétesek. . . 


— A mágneses. . . az elekt- 
romos! 

Aztán egyszer csak rámné- 
zett várakozva. Miért? 

Bökdösött a szomszédom: 
feltartod a kezed! 

Én? Dehogy. Csak épp úgy 
könyököltem. Vagy mégis? 
Persze hogy mégis. Már akkor 
is volt egy gondolatom, kiszá- 
radt tőle a szájam, beleizzadt a 
tenyerem. Felálltam lassan és 
akár csak ő, mikor magyaráz, 
oldalt hajtottam a fejemet. Ugy 
mondtam, elszántan: 

— Sárika néni, és a — LEL- 
KIERŐ? . . . 

Na, akkor felharsant a neve- 
tés. Bütyök az ablak mellől 
odakiabált: hülye! 

Sári néni tovább lépdelt a 
padsorok közt. Könnyedén. 
Ahogy csak ő tudott. Mintha 
nem is szóltam volna egyáltalán. 

Biccentés? Még hogy biccen- 
tés... átnéztek rajtam. Mint 
a levegőn. Ez volt. Hát persze. 
Hülyeség. Nem ide tartozik. 
Lebőgtem. Ezt nem felejtem el. 
Még ötven év múlva se: ha va- 
lami bölcset akarok mondani 
— kiszárad a szájam, megizzad 
a kezem. 

De akkor kiszólt a padból 
valaki: Sose búsulj. Nem volt 
hülyeség. Csak ők nem értik. 
Ők csak a számtant, meg a fizi- 
kát. 

A kapitány volt? Ki más? Ha 
jól meggondolom. . . Csakis ő 
lehetett! 


Görög Júlia rajza 


Másnap apa sorra járta a környék juhászait, minden 
nyájból kiválasztott tíz-húsz kisbárányt s a jurtához 
terelte őket. Azután így szólt Azizhoz: 

— Látod, kisfiam, ezeket mi fogjuk felnevelni. Jövő- 
re már süldőbárányok lesznek, két év múlva valuhok. 
Legyen rajtuk a szemed, jó volna, ha néhányat magad 
mellé vennél. 

Aziz boldogan futott a kisbárányokhoz, megpróbálta 
őket megszámolni az ujjain. 

A bárányok aprócskák voltak, csendesek, félszegek. 
Körülvették Azizt, s vékony panaszos hangjukon egyre 
csak sírtak: Ma-ma! Ma-ma ! 

Aziz megsajnálta a kisbárányokat s elkezdett kia- 
bálni: 

— Azonnal hajtsuk ki őket a legelőre: Éhesek sze- 
gények! 

Apa előjött anyával a jurtából s Azizzal együtt terel- 
ték a bárányokat fel, a hegyi legelőre. 

Elöl haladtak a nagyobb bárányok, azok, akik még 
a tavaszon születtek. Ők már tudtak magukról gondos- 
kodni, s azt is azonnal megértették, hova hajtják 
őket. 

De voltak a báránykák közt egészen picinyek is, 
soványak, gyengék. Ezek mindjárt az út legelején el- 
maradtak a nagyobbaktól s egész idő alatt panaszosan 
bégettek. 


Sukurbek Bejsenaliev Szovjet kirgiz író 

Aziz kiválasztott vagy tízet a legkisebbek közül s azt 
mondta apjának : 

— Őket nem kell kihajtani a legelőre. Velük én tö- 
rődöm. 

Apa megdicsérte Azizt. 

— Jól van, kisfiam, látom, gondolkozol. A többit 
majd mi legeltetjük anyával, a legkisebbekre viszont te 
ügyelsz. És nemcsak ma, máskor is. Megegyeztünk ? 

— Meg. Versenyezni fogunk, kinek a bárányai nő- 
nek gyorsabban. 

Ettől a naptól Aziz szinte minden idejét a kisbá- 
rányokkal töltötte, a jurtától nem messze őrizte őket. 

Különösen megszeretett egy hófehér bárányt. El is 
keresztelte mindjárt Hóbarinak. Valamennyi kisbárány 
közül ő volt a legokosabb, de a legkedvesebb is. 
Ha Aziznak eszébe jutott, s hívni kezdte, hogy: Hó- 
bari! Hóbari! Gyere ide !, a fehér kisbárány máris fu- 
tott feléje s nyomában az egész nyáj. 

Nap mint nap kihajtotta a kisfiú bárányait a sztyep- 
pére, nőttek a kisbárányok, növögettek, csinosodtak, 
Csak egy maradt el a többitől, egy szürke kicsi, az, 
amelyiknek hegyes szarvacskája nőtt. Egyetlen kisbá- 
ránynak sem nőtt szarva, csak ennek. Lehet, hogy ép- 
pen ezért volt olyan sovány? 

Nem tudta Aziz, hogyan segítsen a szürke kisbá- 
rányon. Gondolta, megtanácskozza a dolgot apjával. 


Apja behozott a jurtába egy zsákot. 

— Ebben a zsákban mondta — korpa van a 
gyenge és a beteg kisbárányoknak. Ebből adj a szür- 
kének. 

Aziz kivitt a satnya kibáránynak egy tele sapka kor- 
pát, de a szürke nem akart enni, csak a fejét rázta. 

Aziz ekkor megragadta a szarvánál s a szájába tö- 
mött egy egész marékkal. 

Úgy látszik, a szürke kisbáránynak ízlett a korpa, 
mert attól fogva hívás nélkül is oda-odaóvatoskodott 
a sapkához s jó étvággyal evett belőle. 

Aziz le nem vette a szemét a kisbárányról, amíg az 
az egész korpát el nem fogyasztotta. 

Azután leszaladt a forráshoz, hozott egy teli sapka 
vizet s a kis sovány elé tartotta : 

— Igyál csak, igyál! És szokd meg, hogy a tenye- 
remből eszel meg iszol! 

A szürke kisbárány készségesen bedugta a pofáját 
a sapkába s elkezdett inni. 

— Hóbari! Hóbari! Gyere csak ide! — hívta Aziz 
a fehér bárányt. 

Hóbari cseppet sem sietősen indult el Azizhoz. 

Lehet, hogy Hóbari féltékeny lett a kis szürkére? 
Bizalmatlanul fújt a kisbárányra, akinek szarva nőtt, 
s aki most jóllakva élvezettel nyúlt el a füvön, süttette 
a hasát a napon. De fújtak a kis szürkére a többiek is. 

— Takarodjatok innen! — zavarta el őket öklét 
rázva Aziz. — Ne zavarjátok a kis szürkét a pihenésben. 
Éppen most lakott jól. 

A kisbárányok elkotródtak a közelükből, szétszéled- 
tek s odébb legeltek tovább. 

Hanem a szürke kisbárány teljesen abbahagyta a 
legelést. Már csak a korpát ette meg és a kenyeret. 

Aziz elégedett volt, nem tudott betelni kedvencével. 
Napokig csak vele játszadozott, öklelni tanította. 

Nőtt a kisbárány, szépen erősödött, a szarva is fej- 
lődött. 

Abban az időben történt a következő eset. Aziz a fü- 


Rengeteg erdő 


közepén 
Angol népköltés után 


Rengeteg erdő közepén 
azt kérdi egy ember : 

s Öcsi, mennyi szamócát 
terem meg a tenger?" 

Én meg csak azt felelem: 

annyi szamóca terem 
a tengeren, 

mint ahány cápa úszkál 
szamócalevelen! 


Bölcsődal 


Pigmeus népköltés után 


vön hevert, nem messze a nyájtól, amikor zajt hallott 
maga mögött. Megfordult, s látja, hogy a kis szürke, 
akinek szarva nőtt, rátámadt egy másikra. 

Ez egy feketeszőrű kisbárány volt, s akárcsak a töb- 
binek, neki sem volt szarva. Így nem is vehette fel 
a harcot a szürkével, elfutott előle. 

Hogy megörült ennek Aziz! 

— Ügyes vagy, kis szürke! Te leszel a legerősebb 
a nyájamban! 

Elkapott egy másik bárányt s odavonszolta védence 
elé, hadd mérkőzzenek. 

A kisbárány, akinek szarva nőtt, azonnal felfogta, 
mit vár tőle Aziz, és úgy nekirontott a másiknak, hogy 
az nagyot nyekkent. 

Apa egyszer csak észrevette, hogy a zsák már majd- 
nem üres, és így szólt a fiához: 

— Felesleges tovább etetned korpával a szürkét! 
Már így is erősebb, mint a többi. A korpa a beteg állat- 
nak való! 

Aziz durcás képpel válaszolt: 

— Nem kell a korpád! Ha sajnálod a bárányomtól, 
az ebédemet adom majd neki! 

Apa rosszallón nézett a fiára, de nem állt le vele 
vitatkozni. 

A kisbárány, akinek szarva nőtt, egy idő után csoda- 
mód elszemtelenedett. Amelyik társa nem tetszett neki, 
azonnal belekötött, s öklelte, ahol tudta. Minden útjába 
kerülő bárányt fellökött. Egyszer rátámadt a fehér bá- 
rányra, Hóbarira is. 

Hóbari megpróbálta kikerülni, s úgy nézett Azizra, 
mint akitől segítséget vár. Aztán látva, hogy Aziz el- 
kezdi simogatni a szürkét, akinek szarva nőtt, elindult 
a havasi legelő felé, apa juhai után. S többé vissza sem 
tért Aziz nyájához. 

Mire beköszöntött a tél, a kis szürke volt az összes 
kisbárány közt a legerősebb, a legbátrabb. Már a kutyá- 
val is kikezdett. 

Fordította: Petrovácz István 


Tóth Éva versei 


Aludj, aludj, kicsim, hunyd le szemed, aludj, aludj, kicsim! 
Leszállt az éj, eljött az ideje, holnap is nap lesz. 

Aludj, aludj, kicsim! Behunyt szemedtől megfutott a nap. 
Nem fázol, ittál eleget, aludj, aludj, kicsim! 

Aludj! Holnapra nagy leszel, erős leszel! 

Aludj! Holnapra tiéd lesz az íj és a kés! 

Aludj! Erős leszel, egyenes leszel, és én meggörnyedek. 
Aludj! Te leszel a holnap, de én mindig anyád leszek. 


kaját 


Járom az erdőt, a szemeim 
előre figyelnek, a füleim — ol- 
dalt, ahátam meg —hátrafelé. - 
Igen, a hátam éppen úgy fi- 
gyel, mint a szemem, meg a 
fülem, bár se nem hall, se nem 
lát. Ha valaki megjelenik há- 
tul, azonnal jelzi. 

Mendegélek, és hirtelen 
megérzem, hogy van valaki a 
hátam mögött. Óvatosanmeg- 
fordulok — megrezzen a páf- 
rány, elhajlik egy ág. Várok — 
senki. De a sárban látszik a 
nyom, lassan megtelik vízzel. 
Két mancsnak a nyoma — az 
imént itt volt mögöttem a 
medve. 

Régi ismerősöm! Tavasztól 
. járutánam, és figyel. Sehogyan 
sem tudja felfogni, mit kere- 
sek az erdőben? Se szamócát 
nem szedek, se gombát, és 
egyre-másra behatolok az ő 
területére. Valószínű, forga- 
tok valamit a fejemben. 

Természetesen, az erdő az 
övé, és megvan benne a saját 
területe, én meg csak vendég 
vagyok itt, s nyilvánvalóan hí- 
vatlan vendég. Na, de meg 
kellene értetni vele, hogy nem 
kell tartania tőlem, semmi 


Csepeli Szabó Béla 


—- No lám! 


Ki sejthetné, hogy ez a vén, 


kapufélfára kötözött, 


viharvert bádog postaláda, 

egy cinkecsalád palotája? 
Pedig hát az. Kétségtelen! 

Irén néni lombok alá bújt 


a 


csöpp faluszéli udvarába 
beköltözött 
vagyis hát két pici madá 


a szer 


egy okos kis széncinke-pár. 
Nos, hogy buksi madárfejükben 

mikor ragyogott fel a fény, 
az a különös, remek ötlet, 

hogy éppen ebben a kemény 
ütött-kopott levélszekrényben 

rendezzék be a fészküket, — 
nem tudja senki se: 

se szomszédok, se a postás, 
se ez a kedves, elhagyott 

magányos, özvegy nénike, 
aki szegényke 

oly ritkán kapott levelet, 


hoov hát bizony a ládikót 
10gy nat bizony a ladikot 


rosszat nem forralok ellene. 

Általában arra törekszem, 
hogy ne zavarjam őt. Nem vá- 
gok fát, nem gyújtok tüzet — 
járok és hallgatok. Teljes tisz- 
telettel viseltetem az ő határ- 
jelző oszlopai — a karmaival 
megtépett  fenyőtörzsek  — 
iránt. 

Ahogy előjön tavasszal a 
barlangjából, nyomban ellen- 
őrzi a jelzéseit, sőt meg is 
újítja azokat. De később is, 
amikor arrafelé jár, néha oda- 
kanyarodik hozzájuk, két láb- 
ra áll, s megdörzsöli marját a 
fatörzsben, hátrahagyva ma- 
rokszám gyantától összeta- 
padt fakó szőrzetét. 

Különösen szép a fenyves 
tisztásán álló határjelző osz- 
lopa. Ez egy hatalmas fenyő, 
amelynek törzsét oly magasan 
tépte meg karmaival, hogy az 
ember lábujjhegyre állva sem 
éri el. A fa sérüléseiből sűrű 
gyanta folyt alá, amelybe be- 
leragadt a hosszú medveszőr. 
Mintha borzas lenne a fa- 
törzs. 

Ehhez a fához különleges 
módon közeledik a medve. 
Még több tucatnyi méterre 
van tőle, de a járása már egé- 
szen furcsává válik. Ugy megy, 
mint aki acsizmáját törli aláb- 
törlőbe. És ezt olyan igyeke- 


hetekig meg sem nézte már, 
csak kapálgatott búslakodva 
parányi kertjére hajolva, 
városba szakadt lányairól 
s unokáiról álmodozva, 
mígnem egy nyári hajnalon 
csodák-csodája, 


váratlanul zenélni kezdett 
a viharvert vén postaláda, 
s fűvel kibélelt belsejéből 
a keskeny, csorba résen át, 
csirregve-surrogva-énekelve 
egy vidám kis cinkecsalád 
— férj, feleség s hét fiókája — 


zettel csinálja, hogy közben a 
földig feltúrja a nyirkos avart. 
Két mély fekete csapás vezet 
a fához. 

A medve szereti kitenni a 
saját jeleit. Az idegen jeleket 
azonban nem tűri. Igaz, a 
szomszéd medvék nemigen 
háborgatják. Ha valamelyi- 
kük figyelmetlenségből átté- 
ved, és észreveszi az Ő nyo- 
mait vagy jeleit, elgondolkoz- 
va megáll. De nem sokáig, 
mert elég, ha hozzáméri a sa- 
ját talpát a nyomhoz — mi- 
ként az emberek meztelen tal- 
pukat a csizma talpához. A 
medve-szomszédokkal nincs 
baja, az ember-szomszédok- 
kal viszont. . . 

Az erdőtelepítők irányjelző 
táblákat helyeztek el— a med- 
ve darabokra törte valameny- 
nyit. Az erdész a határmezs- 
gye kereszteződésén számmal 
megjelölt oszlopot vert a föld- 
be — a medve azon nyomban 
kidöntötte. Az erdőgazdaság 
dolgozói ilyen figyelmeztető 
táblákat szögeztek ki : , Tilos a 
vadászat!" , Ne szemetelje- 
nek!" , A tábortüzet öntsék 
le vízzel!" — a medve mindet 
letépte a fákról. 

A maga szemszögéből, ter- 
mészetesen, igaza volt. Első- 
nekő foglalta el ezt a területet, 


s állandóan ott él, s nem tűr- 
heti az idegen betolakodók 
mindenféle jeleit. Es miféle 
együgyű fejek azok: furnérle- 
mezek, kartonlapok,  desz- 
KAR. o 

Most engem is figyel. Mit 
kószálok errefelé, mi kell ne- 
kem éppen itt? Nem elég nagy 
az erdő? Nem látom, hogy ez 
a rész már foglalt, nem látom 
a nyomait, a jeleit, a gyantába 
ragadt szőrét? 

Látom, látom. Látom és 
értem. Es minden alkalommal 
szinte áhítatosan közelítem 
meg az ő gyantával borított, 
legfőbb fáját, amelynek a je- 
leit el sem érem, s amelyhez 
fekete csapást vágott, miköz- 
ben, közeledve, a , lábát tö- 
tölte". 

Ilyen hangulatban szemlé- 
lem: szuszogva, billegő járás- 
sal közeledik, komótosan tö- 
rölgetve a talpait, aztán egész 
hosszában kiegyenesedve, a fa 
törzséhez simul, s dörzsöli 
hozzá a hátát, miközben vas- 
tag ajkú pofáját az ég felé 
tartva, elégedetten dörmög. 
Az én erdőm, az én házam — 
hagyjatok békén! 

Tied, tied, nem vitatom. 
De azért érdekel, mit csinálsz, 
hogyan élsz itten. 

Fordította Kelemen Sándor 


röppent köréje égre lengve, 
borús lelkét derűsre váltva 

Ó, viharvert, vén postaláda, 
úgy ragyogtasd bele a tájba, 


Irénke néném mosolyából 


ezt a szép cinkecsaládot, 


mint egy gyönyörű, élő álmot, 


mint a kéklő nagy nyári ég 


kilencpecsétes levelét, 


melyből, íme, iírva-iratlanul 
az fénylik vissza ránk, 
hogy lám-lám, ugye korunkban is 


vannak még, léteznek 


csodák 


Megegyezik egy ember a feleségével, hogy a kö- 
vetkező vásáron fejős kecskét vesz, hadd legyen te- 
jük a gyermekeknek. 

Mikor eljött a vásár napja, beteszi a mi emberünk 
a pénzt a tüszőjébe, s még virradat előtt útnak in- 
dul. 

Útja véletlenül egy malom mellett visz el, ahol 
Uca néne épp a kecskéjét feji. 

ÁlI, áll, csak bámul, és nem akar hinni a szemé- 
nek: a molnárné kecskéje annyi tejet ád, mint há- 
rom vagy négy kecske, ha nem többet. 

— Nem adnád el azt a kecskét? — szólítja meg 
végül a nénét. 

— Dehogyisnem, ha megadod érte, amit kérek. 

— Na és mennyire tartod? 

— TÍz ezüst az ára. 

— Szép, pénz, de megéri, ha mindig így tejel. 

— Azért felelek — mondja a molnárné. 

Látni való volt, hogy gyorsan vásárt csapnak, 
s a mi emberünk, a kecskét egy madzagra kötve, 
hazafelé indul. 

Jókedvében, hogy ilyen derék vásárt csinált, be- 
tér egy útszéli fogadóba, hogy egy kicsit megön- 
tözze a torkát. 

S miután az itóka a fejébe szállt, dicsekedni kezd: 
most szerzett kecskéje annyi tejet ád, hogy , hun- 
cut legyen a nevem", ha akár egy tehén is fölérne 
véle! 

A fogadós kimegy, s ott látja a kecskét a kerthez 
kötve. Előveszi gyotsan a maga bakkecskéjét, anél- 
kül, hogy az ember észtevenné, ügyesen kicseréli 
vele. Teheti bátran, mert a két kecske úgy hason- 
lít, hogy akárki azt hihetné, egy anya ellette őket. 

Előkerül aztán a mi emberünk is, eloldja a bakot, 
s indulj vele hazafelé! Még bár szemügyre sem vette 
az állatot. 

— Örülj asszony, mert olyan kecskét hoztam, 
hogy a csebreinket is mind tejjel tölthetjük meg! 
— mondja, mikor hazaér. 

Este aztán fejjél, asszony, csak legyen mit! 

— Miféle fejős kecskét hoztál, te ember, "szen ez 
bak, hogy a tűz vetné fel?! — támad reá az asszony. 

— Hogy mondhatsz ilyet, hisz a saját szemem- 
mel láttam, amint fejték a reggel! Annyi tejet adott, 
hogy a számat is eltátottam! Ez a kecske, amit hoz- 
tam, és nem más, "szen nem voltam pityókos! 

— Márpedig én csak amondó vagyok, hogy akármi 
legyek, ha ez a kecske nem bak! 

— Hadd nézzem meg én is — mondja az ember 
—, mert hát csak nincs rajta Isten verése, hogy fe- 
jős kecskéből, aminek én tudom, mihaszna bakká 
változzék! 

Mennek, s meggyőződnek. 

— Feleség, neked ejszen igazad van! E biza tisz- 
tára bak, és nem fejős. . . De hogy lehet ez, Uram 

Keresztes Dóra rajza 


teremtőm, "szen saját szememmel láttam, amikor 
fejték, s csodálkoztam tajta, hogy mennyi tejet ád, 
most pedig kiderül róla, hogy bak?! Hát ez nem 
tiszta sor, az bizonyos! Nem később, mint holnap 
visszaviszem és visszakérem a pénzem! 

Másnap valóban visszaviszi a kecskét. 

Szokása szerint azonban ismét betér az útmenti 
fogadóba, csakhogy most haragjában. 

A fogadós látván, hogy honnan hová, megint ki- 
cseréli a két kecskét. 

—. Hallod-e, te molnárné — kérdezi aztán a mi 
emberünk, mihelyt megérkezik —, miféle pokol- 
fajzat fejős kecskét adtál el nekem! Mert mire ha- 
zaérkeztem vele, bakká változott, a tűz égetné meg 
a tisztátalanját! Tudod te, amit tudsz! 

— Részeg vagy, ember, vagy bolond? Mit tud- 
hatnék én? Gyere, nézd meg, hogy nem bak! 

Azzal Uca néne fog egy rocskát, feltűri a ruhája 
ujját, s egy szempillantásra telefeji. 

— Ehhez mit szólsz, jóember? Még mindig azt ál- 
lítod, hogy bakkecskét adtam el néked? 

— Nem szólok semmit, de ha estére nem fej az én 
feleségem is épp ennyi tejet, hát nem állok jót maga- 
mért! 

Igen ám, de a mi emberünk ismét betér a fogadó- 
ba, s hát újra a bakkecskével tér haza. 

— Na ilyet se láttam, feleség, mióta az eszemet tu- 
dom! — kesereg. — Se nem láttam, se nem hallottam, 
nemhogy magam így megjárjam! Holnap te is velem 
jössz, nem mondhasd aztán, hogy rosszul láttam. Majd 
meglátod, mi tejet ád ott ez a mihaszna bak, tíz szájat 
is jól lehetne lakatni véle. Itthon viszont, magad is lát- 
hatod, hogy sehol semmi! 

Másnap együtt viszik vissza a bakkecskét. A foga- 
dóshoz érve, a kecskét a kerthez kötik, ők meg betér- 
nek. Odabent az emberünk az utolsó vasig elpallja a 
pénzét, s közben beszél, beszél, míg a szóból ki nem 
fogy. 

A fogadós persze most is visszacseréli a kecskét. 

A molnárné telefeji a rocskát, de kijelenti, hogy 
utoljára teszi, mert már elege volt a felesleges zakla- 
tásból. 

— Látod, ember, ezt a kecskét hoztad volna haza 
nekem, nem azt a bolond bakot! — mondja a felesége. 

— Jobb, ha befogod a kereplődet! Otthon beszélj 
majd! Csak nehogy én beszéljek, mert meglásd, me- 
gind kisül valami ördöngösség ezzel a kecskével. Meg- 
látod! 

Embereink most már nem térnek be a fogadóba — 
mert haj! nincs gonoszabb betegség az üres bugyellá- 
risnál. 

Este, látva a rengeteg tejet, amit a kecske adott, azt 
mondja az ember, de mi is mást mondhatna : 

— Tudd meg, feleség, mégsem volt tiszta dolog az- 
zal a bakkecskével! Akármibe lefogadom, hogy nem! 

Honnan tudja a buszveze- 
tő bácsi, hogy hol lakunk? — 
fordult a kislány a mamájá- 
hoz. 

— Nem tudja. 

— Akkor inkább szálljunk 
le! — döntött a gyerek. 

Terka húgomnak nagyon 
tetszett a kislány okoskodá- 
sa. Elis nevette magát, saj- 
nos, mert a mama amiatt 
megharagudott, és kissé tü- 
relmetlenül igyekezett megér- 
tetni hároméves leánykájával, 
hogy a 9-es akkor is Kőbá- 
nyára megy, ha ők fel sem 
szállnak. 

Mi is Kőbányára igyekez- 
tünk, méghozzá a Patakyba, 
életünkben először. Azért elő- 
ször, mert messze esik, és 
azért oda, mert a Pataky ISst- 


ván Művelődési Központot 
és Ifjúsági Házat már annyi- 
szor láttuk a tévében kívül- 
belül, hogy saját szemünkkel 
is kíváncsiak lettünk rá. Tud- 
tuk, van állandó kiállítóter- 
me, és minden vasárnap 11 
órakor gyerekeknek tartanak 
előadást . a színházában. 
(Most éppen az Állami Báb- 
színház szerepel.) 

Maga Kőbánya, a főváros 
X. kerülete is érdekes hely. 
Régi és új egyszerre. Nevét 
a régi kőbányáról kapta. 
Ugyan ki hinné, hogy a sű- 
rűn lakott terület a Várhegy 
magasságában fekszik. A 
nagy, 1838-as árvíz idején 
biztos védelmet nyújtott a 
víz elől menekülőknek. Bá- 
nyáiban már a török hódolt- 


Ad AK Y 


ság alatt jó minőségű mész- 
követ bányásztak. (A budai 
pasa külön engedélyével in- 
nen szállítottak követ a kecs- 
keméti református templom 
építéséhez.) Jó kétszáz évig 
hordták az értékes építőanya- 
got. Hatalmas barlangrend- 
szert vájtak ki. A föld alatti 
folyosók 33 kilométer hosz- 
szan kanyarognak. A múlt 
század végére a föntről lát- 
hatatlan labirintus életveszé- 
lyessé vált, ezért a további 
kőfejtést megtiltották. A kő- 
bányák zajos szerszámai he- 
lyett hallgatag, pocakos hor- 
dókat eresztettek le a pincék- 
be, sörrel, olykor meg borral 
megtöltve. (Kőbánya hagyo- 
mányos ipara a sörgyártás.) 

A Pataky tér alatt is üreges 

a föld. Alig mertünk rálépni, 
. amikor leszálltunk a buszról. 
Bezzeg a kőbányaiak! Jöttek 
és jöttek, vállukon, ölükben 
. vagy kézen fogva gyerekek- 
. kel. Elnyelte őket a nagy ház, 
a Pataky. De ki is volt vol- 
taképpen az a Pataky István, 
akiről a teret és az ország 
egyik legmodernebb művelő- 
dési intézményét elnevezték ? 
Terka húgom nem tudta. Én 
sem. Egy tanító néni segített 
ki bennünket, aki a szobor- 
kiállítást akarta megmutatni 
a kisfiának, és véletlenül 
meghallotta a húgom kérdé- 
sét. 

— Pataky István vasmun- 
kás volt. Egyik vezetője az 
ifjúmunkás mozgalomnak. 
Mártírhalált halt 1944-ben, 
alig harmincévesen. 

Pataky István harcostársai- 
nak utódai, és azok utódai 
a bábelőadás után sietve 
szétszéledtek. Várta őket a 
meleg otthon és a vasárnapi 
ebéd. 

A környékbeli gyerekek 
hétköznap is bejárnak a Pa- 
takyba. Ki a könyvtárba, ki 
a sok sportfoglalkozás vala- 
melyikére, ki (óvodás korban 
is!) nyelvórára. Ujabban 
egész iskolák is bemutatkoz- 
hatnak a nagy színházterem- 
ben a kerület lakóinak. Tíz 
iskola lép színpadra a tanév 
végéig. 

— Kár, hogy messze van 
ez a ház és nincs uszodája. 

— Az itteni lakótelepeken 
meg azt mondják, jó helyen 
van. És uszodát is találnak, 
úgy hallottam, két új iskolá- 
ban is, innen a tértől nem 
messze . . . De menjünk most 
már, mert fázom és éhes va- 
gyok. 

Nekilódultunk. De azért 
még megnéztük a téren Pata- 
ky István mellszobrát, Rózsa 
Péter alkotását. 


zülődnek ! 


, tt a farsang, áll a bál" — Tújjá 
gyerekek, még az óvodások is a nótát. 
És farsangolnak. Báloznak, jelmezben, ál- 
arcosan vagy anélkül (diszkó minden 
mennyiségben!). Méghozzá annak örömé- 
re, hogy rövidesen vége a télnek, a hosz- 
szú esték kényszerű unalmának. Ebred a 
természet. A parádi Bartus Zsuzsa a far- 
sangi készülődésről Bartus Jánost faggat- 
ta, s amit hallott, feljegyezte 1983. febru- 
ár 6-án. 

A farsang régen hármas ünnep volt. 
Vasárnap, hétfő, kedd, éjfélig. Az álarcos 
bálon fordított jelmezben ropták a táncot: 
a nők férfi-, a férfiak női ruhában. Hogy 
mit ettek? Ami jutott. De farsangi fánkot 
és kocsonyát feltétlenül. 

A sasvári farsang egészen különleges 
volt, sőt ma is az. A nők férfinak öltözve 
járják az utcákat. Ha férfival találkoznak, 
megborotválják. Nem számít az sem, ha 
a férfi épp a borbélytól jön: a nő, aki 
elkapta, előveszi a nagy fakését, a borot- 
váját és szigorúan megborotválja. Amikor 
elkészül, tükröt tart a férfi elé. Nem ám 
akármilyet! Csalafinta tükröt. Abban a 
tükörben valamilyen üzenetet, jóslatot, kí- 
vánságot lehet találni. A férfinak a borot- 
válásért fizetnie kell. Adhat lisztet, tojást, 
esetleg pénzt. A megszerzett nyersanyag- 
ból készül a farsangi fánk, és még egy kis 
borra is futja. Kell az az asszonymurira. 
Mi az? Olyan mulatság, amelyre férfiakat 
meg nem hívnak, s amelyen mindig kide- 
rül, hogy az asszonyok jókedve, ereje, 
tréfálkozó hajlama is épp olyan kifogyha- 
tatlan, mint a férfiaké — a férjeiké, akik ez 
egyszer otthon maradnak bölcső-ringatni. 


Birkás Ákos rajza 


Sciller Ágnes munkája, 
Kazincbarcika 


Pál utcai fiú voltam ... 


Jónéhányatoknak kedvenc könyve a Pál utcai 
fiúk. Nekem is az. Erre külön okom is van: 
a Pál utcaiak közül való vagyok. Nem, ne ke- 
ressétek nevemet a könyvben, nem éltem még 
akkor. Jóval később születtem, mint e regény. 
Amikor gyerekként azon a környéken rúgtam 
a labdát, már tatarozásra szorultak azok az épü- 
letek, amelyeket a grund helyére építettek. 

A József körúton laktunk, a 83. számú ház 
szomszédságában, ahol Molnár Ferenc élt, ami- 
kor ezt a regényét megírta. De az utcák köve 
a Pál utcáé, a Mária utcáé még azok lehettek, 
amelyeket Nemecsek, Boka, Csónakos is kop- 
tattak. Ezért is éreztem én és még jó néhány 
társam úgy, hogy a Pál utcaiak közül valók 
vagyunk. Nemcsak mi gondoltuk így, hanem 
a Práter utcai iskola magyartanára is, az ,,á"-sok 
osztályfőnöke, Barta György tanár úr. Elhatá- 
rozta, hogy a feladatra alkalmas gyerekekkel 
előadatja a könyv egyik — dramatizált — kis 
részét. A próbafelvételen azt kellett elját- 
szanom, hogy a székről fel akarok állni, de lát- 
hatatlan kezek nem engednek. Sikerült. Így 
szerződtem gázsi nélkül a b-ből a 7. ácsok gár- 
dájához. (Megjegyzem, nem ez volt színészi pá- 
lyafutásom kezdete. Az szószerint bukással kez- 
dődött. 1. osztályosként, mint a legkisebb kecs- 
kegida kellett színpadra lépnem. Nos a dobo- 
góra vezető lépcsők legfelsőbbikében megbot- 
lottam és beestem a színpadra. Óriási sikert 
arattam.) 

A próbajáték után kiosztották a szerepeket. 
Hirtelen nőttem magasra, így mint Nemecsek 

szóba se kerülhettem, de reménykedtem egy 
másik, hasonló fontosságú szerep elnyerésében. 
Nem így történt. A jelenetben igazából csak két 
Pál utcai szerep volt: Nemecseké és Gerébé. 
A többiek mind vörösingesek. Talán már ki is 
találtátok, azt a jelenetet játszottuk el, amely- 
ben a vörösingesek gyűlést tartanak a Fűvész- 
kertben, ahol Geréb árulóvá válik, s ahol a 
Pásztorok megfürdetik Nemecseket. Az egyik 
Pásztor testvér szerepét osztotta rám Barta 
tanár úr. 

Hónapokon keresztül próbáltunk, míg végre 
elérkezett a bemutató napja. Geréb éppen el- 
mondja a Pál utcaiakat becsmérlő szavait, s a mi 
Nemecsekünk lehuppan az összetákolt színpa- 
di fáról a vörösingesek közé. Nem véletlenül, 
hanem azért, hogy bebizonyítsa a Pál utcaiak 
bátorságát. A jelenet folyt sorról sorra. Amikor 
elérkezett az én időm, színpadi testvéremmel 
együtt elvezettük Nemecseket a színfalak mögé. 
Ott, az odakészített vödörből jó csöpögősre 
locsoltuk és marcona arccal visszavezettük a 
többiek elé. Ezután következett Nemecsek 
nagy monológja. Nem túlzok, többen könnyez- 
tek a nézőtéren és nekünk, színpadi vörös- 
ingeseknek is elszorult a torkunk. Mert hiába 
volt rajtunk vörös ing, az alatt mindnyájunk- 
nak Pál utcai szív dobogott. 

Visszagondolva ezekre, az időkre azt kívánom, 
mindegyikőtöknek legyen grundotok, amelyre 
majd felnőttként ti is szívesen emlékeztek. 


Flamm jános 


Dobra verjük 


Lábas palacsinta. Ha valaki azt hinné, új ételreceptről lesz szó, téved, 

A lábas palacsinta ugyanis közönséges palacsinta, amelynek hogy-hogy nem, 
folyton lába kel. Éppen ilyet sütöttek a gyerekeknek Alsótoldon (Nógrád 
megyében). Az őrsök főzőversenyén Klátyik Mónikáék palacsintával indul- 
tak, azaz indultak volna, de amint egyet kisütöttek, annak azonnal lába 
kelt. Mit volt mit tenniök, őrt állítottak a palacsintás-tál mellé, hogy leg- 
alább néhány mintadarabot tudjanak majd átadni a zsürinek elbírálásra. 
Szerintünk az üres tál is (zsírosan) fényes bizonyíték lett volna a zsürinek: 
a palacsintás őrs megérdemelte az első helyet. k 


Járda kalákában. Kalákában dolgozni (közösen, nagy csoportban, ahol 
minden életkorú és ügyességű gyerek vagy felnőtt megtalálja a neki meg- 
felelő, testhez álló tennivalót) hasznos és nem annyira fárasztó, mint külön- 
külön. Ezért is fogtak neki így, a járdaépítésnek a Kömpöc községi nagyok 
és kicsik. Kivonult a falu apraja-nagyja. Elkészült a járda, majd a bográcsban st 
főtt körömpörkölt. Azt is kalákában ették. 


Tájékoztatunk Benneteket, hogy lapunk 1983. évi számai (januártól) 
megvásárolhatók a Posta alábbi hírlapboltjaiban: 
2. sz. Hírlapbolt, V., Váci u. 10. Telefon: 185-604 
3. sz. Hírlapbolt, V., Szabadsajtó u. 6. Telefon: 184-840/279 
12. sz. Hírlapbolt, VII., Lenin krt. 17. Telefon: 423-929 
16. sz. Hírlapbolt, V., Petőfi S. u. 15-17. Telefon: 189-013 
17. sz. Hírlapbolt, XV., Rákosfalva park 1/C. Telefon: 847-274, 
továbbá az Ezermester Úttörő és Ifjúsági Vállalat Ifjúságmozgalmi Propa- 
ganda Boltjában, Budapest VII., Majakovszkij u. 15. Telefon: 427-230. c 


Farsangi fejdíszek. Háromféle fejdíszt vághattok ki a mellékletből. A fel- 
ső koronának való (király, királylány, tündér stb); a középső hajlított for- 
mából indián tollas fejdísz; a harmadik virágmintás pánt azoknak, akik pl. 
,tavasz"—-nak öltöznek. 

A lerajzolt fejpántok csak a fele hosszúságúak a fejbőségetekhez képest. Vagy- 
is a meglévő rajzot kopírozzátok, rajzoljátok le ésa két pántot a pettyes 
nyelvecskénél ragasszátok össze. A virágkoszorú végén vágjátok fel a fekete 
csíkot és fűzzetek bele szalagot. Aki tavasznak, tulipánnak, margarétának 
öltözik, a fejpánt virágait ruhadísznek is felhasználhatja. Rajzoljatok sok-sok 
tulipánt, margarétát és egy-egy öltéssel varrjátok fel szétszórva az erre a 
célra kiválasztott nyári ruhátokra. 

Több munkát igényel az indián fejdísz. Ezt is át kell másolni a hossza miatt 

és ragasszátok össze. Hat tollat rajzoltunk (valódi tollak hiányában), ezeket 

is szaporítani kell annak, aki gazdag fejdíszt szeretne viselni. A ,tollakat" 
ragasszátok a kis háromszögekkel jelölt helyek mögé. A sárga körmintánál 
lévő fekete csíkot vágjátok fel, hogy gumipánttal vagy zsinórral átfűzve erő- 
síthessétek a pántot a fejetekre. Továbbá díszítésre való a 3-3 fekete kö- 
röcske. Ezekbe — a mintarajzon látható — fűzzetek tarka fonalakat vagy 
keskeny szalagot, ha nincs, az se baj, akkor színes papírcsíkokat ragasszatok 

a pánt végére és a sárga karika aljára. Munkára fel! A farsangra készülődés 
örömét és jó szórakozást kívánunk mindannyiatoknak. 


j 
; 

Írta Gyárfás Endre, rajzolta Koltai Éva 

Nagyon régi és roppant ügyes leve- 
lezőnk Bella Gábor (Győr, Munkás- 
őr út 58. 9023). Rendszeresen ad hírt 
saját és pajtásai életéről, és ez igen 
fontos ! Nem kell megvárnotok a vá- 
laszt a lapban, vagy postán, ha van 
írnivalótok, azt közben is beküldhe- 
titek. Gábor így tesz, és segítségé- 
vel a győri, Ady-városi kék iskola 
Fekete István csapatáról lapunkban 
gyakori a híradás. Levelében időn- 
ként jelentkezik az , utánpótlás", 
azaz öccse, Csaba, aki kisdobos. Nyil- 
ván Gábor úgy véli, mint úttörő, fel- 
adata a levelezői utánpótlás szerve- 
zése is. Köszönjük ! 

Most pedig következzék egy rész a 
beszámolóból, mely nem csupán si- 
került fogalmazás, de ötlet is! 
nEgy fiú és egy lány őrsünk van. A lá- 
nyok a Pingvin, a fiúk a Tigris névre 
hallgatnak. A Tigriseknek én vagyok az 
őrsvezetőjük. Együttesen kirándultunk. 
Mondhatnám, családi volt az összejö- 
vetel, hogy miért, majd kiderül! Szüle- 
im meghívására autóbusszal utaztunk 
Nyúl községbe. A dombon áll egy 80 
éves ház. Ezt vette meg a családunk. 
Belülről már rendbe tettük, most kívül- 
ről is szépül. A dombtetőt fásítottuk, 
sok ribizlit telepítettünk. Szép ez a vi- 
dék Győr és Pannonhalma között. A 
buszról leszállás után énekszóval men- 
tünk végig a falun. Utána negyed óra 
az erdőben, a szerpentin műúton. Osz- 
tályfőnökünk Zsuzsa néni, Margit ta- 
nárnéni és édesanyám, voltak a kísé- 
rők. Margit néni nyugdíjas. Tavaly még 
tanított engem környezetismeretre. É- 
desanyámat meg harminc évvel ezelőtt ! 

a hez 


A ház elé a fiú őrs indulójával érkez- 
tünk: A Tigris őrs mi vagyunk, 

vissza mi nem riadunk. 

Akadály vagy feladat, 

Teljesítjük, ha akad. 
Az induló szövegét Horváth Zsolt 
írta. A ház előtt nagyapám fogadott 
bennünket. Megérkezésünket lerámo- 
lás majd kis séta követte. Megfigyel- 
tük a természetet. Nagyapámmal és 
öcsémmel Csabival néhány nappal a 
kirándulás előtt elkészítettük a szám- 
háborúhoz szükséges dolgokat. Most 
aztán számháború következett a domb- 
oldalon és az erdőben. Jól szórakoz- 
tunk. A bográcsban ebéd készült. A lá- 
nyok krumplit hámoztak, a fiúk a tü- 
zet szították, Zsuzsa néni meg fősza- 
kácskodott. Az ebéd finom volt, még 
repeta is jutott belőle! Meglátogattuk 
a szemközti gazdasági udvart. János 
bácsi unokája, Zoli barátom húsz per- 
ces váltással kocsikáztatta meg pajtá- 
saimat parasztszekéren. Nagy sikere 
volt! Még fociztunk, aztán más útvo- 
nalon, Nyúl —Győrújbaráton át utaz- 
tunk haza. Örülök, hogy pajtásaim kel- 
lemes nap eltöltéséhez segíthettem!" 
Olvasd el kérlek az utolsó mondatot: 
Gábor nem annak örül, hogy ő jól 
érezte magát, hanem hogy a pajtásai 
is. Pedig nagypapájának, öccsének és 
jómagának biztosan elég fejtörést je- 
lentett, mivel, hogyan töltsék az 
időt? Mi legyen az a felejthetetlen 
, valami", amire felnőtt korában is 
emlékezik az ember? A falusi ház? A 
domboldal? A szép táj? Vagy a pa- 
rasztszekér ? Esetleg a saiátmaguk ké- 
szítette ebéd? Szép a levél, — és az 


dl! an 


Bodorkás Rita 
linóleummetszete, 
Gencsapáti 


örömszerzés, az önzetlenség. Ezt 
nem lehet megtanulni, —ahogy mon- 
dani szokás: ehhez szív kell! Persze 
sok pajtásban dobog ilyen segítő-jó- 
szándékú-örömszerző szív. Biztosan 
akad elég esemény is, melyre nagy 
munkával, ötlettel készülődtök. Nem 
csupán nagy ünnepre gondolok, —ha- 
nem a mindennapok kis eseményeire, 
Hát akkor rajta, ragadjatok tollat, és 
írjátok le! Nem dicsekvés az, ha va- 
laki a maga és barátai eredményeiről 
küld beszámolót ! Kicsit hasonlít—de 
nem a nagy, hanem a kis közösséget, a 
családot érinti Keczer Bernadett 
(Veszprém, Halle u 5/C 5/17/ 8200) 
levele. 

, Három és fél éves voltam, amikor 
Anyu nagyon megbetegedett. Mivel Apu 
elköltözött tőlünk, nem volt senki, aki 
segítsen. A tejet én forraltam rezsón, 
mert a gázt még nem tudtam meggyúj- 
tani. Boltba a szomszéd Teri néni ment. 
Anyunak és lvonnenak, a kistestvérem- 
nek odavittem az ennivalót. Húgom 
még csak másfél éves volt. Én etettem 
meg. Anyunak majdnem negyven fokos 
volt a láza. Ha fölkelt összeesett, ráz- 
ta a hideg. Nagymamáék értünk jöttek. 
Akkor ment be édesanyám a kórházba. 
Nemrég beszélgettünk mindenféléről. 
Mikor ez szóba került, alig akartam 


hinni neki. Méghogy én három és fél : 


éves koromban ilyen ügyes voltam???" 
Mi vitte rá Bernadettet az , ügyesség- 
re"? Kényszer ? Segíteniakarás? Vagy 
egyszerűen: meg kellett etetnie a kis 
Ivonnét, és édesanyjának sem adha- 
tott hideg ételt. De jó ilyen levele- 
ket olvasni, gyerekek! 


Kisdobos 


ME tet EE re zzdk Esze kt áát El 


seg zöt nől 


Farsangi jelmezhez néhány apró, 
könnyen készíthető nyakravalót, fej- 
díszt írunk itt le. Körülbelül 240 cm 
hosszú és 12 cm széles — ragasztá- 
sokkal toldott — fehér papírcsíkból 
harmonikaszerűen  összehajtogatva, 
átlyukasztva és zsinórral a nyakra 
kötve kész a ,spanyolgallér". Egy 
nagykarimájú fekete kalap, fekete 
nagykendő vagy nPoncsó", s máris 
kész a spanyol jelmez (1.) 

Ugyancsak nyakra kerül a 2. ábrán 
látható, színes papírszalagból zsinór- 
ra fűzött dísz, valamint a színes flako- 
nokból kivágott karikák (3.) dróttal, 
cérnával összekötözött fűzére. 

Néger vagy indián jelmezhez jó a 
fejre erősített bokréta. Lehet ez tol- 
lakból, de papírból is. Több színű és 
többrétegű lapokat vágj (4.), vagdosd 
be, majd egy ,U" alakban megtört 
kartontartóba (T) ragaszd be (5.). A 
tartó két oldalára ragassz kétoldalról 
egy-egy  meghajlított karton-nyel- 
vecskét (NY), és kész a fejdísz (6.). 
A nyelvecskéken vágott résbe dugj 
gumiszalagot (G), végeit — kellő 
méregetés után — varrd össze, Így 
álladra téve jól tart. Rafiából is ké- 
szíthetsz hasonlót, de akkor a kb. 25 
cm hosszúra vágott rafiaköteget eny- 
vezett és rácsavart papírcsőbe fogd 
össze. A cső ellapított végére erősítsd 
a tartót. Rafiából néger jelmezhez — 
fekete harisnyanadrágra — , fűszok- 
nyát" is csinálhatsz. 

Saját magadnak vagy ajándéknak— 
pl. a márciusi nőnapra — bőrből is 
csinálhatsz néhány apróságot. Ilyen a 
sallangosra vagdosott ,kulcselvesz- 
tésgátló" kis díszecske (7.), amit ci- 
pőkellékes boltban kapható réz bőr- 
szegeccsel (SZ) foghatsz össze, de 
varrással is lehet. A 8. ábra hasonló 
módon készített, s bőr bakancsfűzőre 
kötözött, nyakba akasztható mütyür- 
két mutat. Ugyanerre való a 9. ábra 
kétrétűre hajtott bőrből kivágott 
szívformájú dísze is, amelyet három 
helyen éles kés hegyével behasítasz, 
hogy átdughasd rajta a felfüggesztő, 
és végén sallangosra vagdosott színes 
bőrcsíkot (10.). A , szív" belső olda- 
lát ragaszd össze. Nyolc-kilenc bőr- 
lapocskából (11.) a szívhez hasonló, 
de belül , ablakosra" vágott darabból 
karkötőt fűzhetsz össze, az utolsó 
szembe varrj horgoskapcsot (H). és 
már kapcsolhatod is a csuklódra(12.). 
Régi táskák, övek stb. elkunyerálásá- 
val juthatsz bőrhöz! 

Hogyan rakható tele a téglalap a kétféle idommal? 
Színezd ki vagy vastagabb vonallal rajzold bele. 


Gondotkodj! 1-2-4-7-11-... 


A számok valamilyen rendszer szerint követik egy- 
mást. Írd le a következő három számot. 


.. 5) 
A helyes válaszok beírása után olvasd össze a színes 
függőleges sorokba kerülő betűket. 


Piaci árus 


Csökkent a vízszint 


Hegyes rúd é 


Étel € 


Gabonát vág 


Nem fent 


Történelmi mese 


Milyen virág nevét rej- 
tettük el a szirmokba? 


A december, január, f. ár havi megfejtéseket 
egy borítékban küldjétek el címünkre, a bal fel. 
ső sarokban lévő számokkal együtt febr. 29-ig, 
(Kisdobos szerkesztősége, 1502 Budapest, Pos. 

Vízszintes: 1. Névelővel a hét egyik napja. 8. Hely- 
határozószó. 9. Adott. 10. Kocsifajta. 14. Bizonyít- 
vány diákosan. 15. Jövendőmondó. 16. Aranka. 17. 
Fellök. 19. Híres autóversenyző (Niki . . .). 22. Hinta 
teszi. 23. Táncot jár. 25. A Nap igéje. 26. .. .kelő. 
27. Gyilkol. 28. Ária vége. 29. Rag. 

Függőleges: 1. Eme társa. 2. Kezdi érteni. 3. Ked- 
vére van. 4. Holland autójelzés. 5. Tette régiesen. 6. 
Női becenév. 7. Katona mássalhangzói. 11. Lyukon 
át kiteszi. 12. Síkság. 13. Gondoz régiesen (ék. hiba). 
14. Rag. 15. Jön (ék. hiba). 18. Nincs más előtte (ék. 
hiba). 19. Helyet foglal. 20. Kis Antal. 21. Fordítva 
hentesszerszám. 24. Poros közepe (ék. hiba). 

A színes négyszögekbe írt betűket olvasd össze. 


Ezt a szöveget kell a keresztrejtvényből be- 
küldeni. 

A címlap Heinzelmann Emma, a hátsó címoldal Békés Rozi munkája. 


Több az ember vagyon nélkül, 
mint a vagyon ember nélkül. 


Nébi mondás 


